На основу члана 13. Закона о постицајима у пољопривреди и руралном развоју („Сл. гласник РС“, бр. 10/2013, 142/14, 103/15, и 101/2016), Одлуке о буџету општине Врњачка Бања за 2019. годину („Сл. лист општине Врњачка Бања“, број 41/18, 3/19, 11/19, 19/19 и 25/19), Програма мере подршке за спровођење пољопривредне политике и политике руралног развоја општине Врњачка Бања за 2019. годину, на који је дата претходна сагласност Министарства пољопривреде, шумарства и водопривреде, Решењем бр. 320-00-3932/2019-09 од 13.05.2019. године, са позиције мере 402. Подстицаји за промотивне активности у пољопривреди и руралном развоју - 402.1. Информативне активности: сајмови, изложбе, манифестације, студијска путовања, у складу са Закључком Комисије бр. 9-612/19 oд 12.08.2019. године

**ПРЕДСЕДНИК ОПШТИНЕ ВРЊАЧКА БАЊА**

расписује

**КОНКУРС ЗА ДОДЕЛУ ПОДСТИЦАЈНИХ СРЕДСТАВА**

Информативне активности: сајмови, изложбе, манифестације, студијска путовања

На конкурс могу да учествују комерцијална пољопривредна газдинства, удружења грађана преставници правних лица регистровани у складу са важећим прописима за обављање делатности пољопривредне производње, на праћењу нових технологија, стручном усавршавању и константном трансферу знања и информација и другим активностима везаним за развој руралних средина са седиштем на подручју општине Врњачка Бања, која обављају своју делатност на подручју општине Врњачка Бања.

Потпуна конкурсна документација садржи:

1. Пријаву на конкурс (образац бр.1)
2. Програм са којим се конкурише у прописаној форми који обавезно садржи:

кориснике програма/пројекта,значај, место и време реализације програма/пројекта,

побројане активности и детаљни финансијски план;

1. Уверење (потврда, извод, решење) о упису у регистар надлежног органа;
2. Оверену фотокопију извода из статута у којима је утврђено да се циљеви остварују у области у којима се програм/пројекат реализује;
3. Одлуку надлежног органа о усвајању програма или пројекта за 2019. годину са којим се конкурише.
4. Оверена изјава да у року од две године пре обављања конкурса није изречена правоснажна судска или управна мера забране обављања делатности;
5. Потписане и оверене протоколе о сарадњи са свим евентуалним партнерима на програму;
6. Евентуалне препоруке експерата из области на који се односи програм.

Средства за ове намене, обезбеђена су Одлуком о буџету општине Врњачка Бања за 2019. годину („Сл. лист општине Врњачка Бања“, број 41/18, 3/19, 11/19, 19/19 и 25/19), на апропријацији у разделу 4, општинска управа, глава 4.01.25 - Програм пољопривреде, програм 0101 - Развој пољопривреде, програмска активност 0002 - Мере подршке руралном развоју, функција 421, економска класификација 48199 - Дотације осталим непрофитним институцијама, сходно Програму мере подршке за спровођење пољопривредне политике и политике руралног развоја општине Врњачка Бања за 2019. годину, са позиције мере 402. Постицаји за промотивне активности у пољопривреди и руралном развоју - 402.1. Информативне активности: сајмови, изложбе, манифестације, студијска путовања. Укупан износ предвиђених средстава на наведеној позицији је 700.000,00 динара, од чега за расподелу по конкурсу 582.291,20 динара.

Информативним активностима обухватиће:

1. Промоције развојних потенцијала и потреба села, очувања традиције;
2. Подршку активностима везаним за подизање нивоа пласмана производа и услуга;
3. Активностима везаним за развој села у образовном, здравственом, културном, спортском, социјолошком и осталим аспектима, који ће утицати на побољшање квалитета живота сеоског становништва.

Мера треба да допринесе развоју пољопривреде, одрживом развоју и побољшању биодиверзитета. Специфични циљеви предвиђене мере, односе се на повећање стручног знања и вештина пољопривредних произвођача, примену нових технологија и знања, јачање капацитета за прихватање знања кроз развијање свести и мотивисаности за образовањем.

Финансира се програм/пројекат, који има више тематских целина при чему максимални износ по једном програму/пројекту може бити до 280.000,00 динара.

Пољопривредна газдинства, удружења грађана, правна лица и други преставници се могу пријавити највише са једним програмом односно пројектом.

Активности обухваћене програмом/пројектом од јавног интереса морају да се заврше са реализацијом до 20.12.2019. године.

Да би програми учесника конкурса били узети у разматрање, неопходно је да испуне следеће услове:

* Да се пријаве на конкурс на прописаном обрасцу (образац бр.1);
* Да садрже сву тражену документацију прописану конкурсом, потписану и оверену;

- Да програм доприноси промоцији развојних потенцијала и потребе села, очувања традиције, подршку активностима везаним за подизање нивоа пласмана производа и услуга и активностима везаним за развој села у образовном, здравственом, културном, спортском, социолошком и осталим аспектима, који ће утицати на побољшање квалитета живота сеоског становништва.

Конкурсна документација се подноси у року од 15 дана од дана објављивања овог конкуса.

Комисија ће листу рангирања пријављених програма/пројекта утврдити истог дана по закључењу конкурса.

Учесници конкурса имају право приговора у року од 2 дана од дана објављивања листе.

Решење о избору програма/пројекта донеће Председник општине на предлог Комисије најкасније у року од 3 дана од дана утврђивања листе.

Председник општине ће са одабраним кандидатима закључити Уговоре о финансирању програма/пројеката.

Прописана конкурсна документација се доставља лично, у затвореној коверти, на писарници Општинске управе општине Врњачка Бања или путем препоручене поште на адресу:

Општина Врњачка Бања, Комисија за пољопривреду, Крушевачка 17, 36210 Врњачка Бања, са напоменом - „НЕ ОТВАРАТИ“. **Пријава за Конкурс информативне активности: сајмови, изложбе, манифестације, студијска путовања.**

Заинтересована пољопривредна газдинства , удружења грађана, правна лица и други преставници конкурсну документацију могу преузети сваког радног дана од 7,30 до 15,30 часова у канцеларији бр. 64 у објекту Општинске управе општине Врњачка Бања [www.vrnjackabanja.gov.rs](http://www.vrnjackabanja.gov.rs).

Све додатне информације у вези јавног конкурса могу добити на телефон: 036/601-206 или 062/631-309.

Није могуће накнадно употпунити документацију која недостаје.

Неблаговремене и непотпуне пријаве неће се разматрати.

Прилог:

1. Образац за конкурисање (образац бр.1)

**ПРЕДСЕДНИК ОПШТИНЕ ВРЊАЧКА БАЊА**

Број: 9-612/19 од 12.08.2019. године

**ПРЕДСЕДНИК ОПШТИНЕ**  
 **Бобан Ђуровић**

\_\_\_\_\_\_\_\_\_\_\_\_\_\_\_\_\_\_\_\_\_\_